ddrg/super_eurlex huggingface dataset:
SKRIFTLIG FORESPØRGSEL E-0833/03

af Roberta Angelilli (UEN) til Kommissionen

(18. marts 2003)

Om: Frosinone Kommunes udnyttelse af midler fra Leonardo da Vinci-programmet

I september 2002 forelagde det italienske finansministeriums tilsynsudvalg en opgørelse over udnyttelsen af midler, der er stillet til rådighed af EU.

Af opgørelsen fremgår det, at udvælgelsen af projekter blandt nogle lokale myndigheder foregår foruroligende langsomt og ineffektivt.

Også Kommissionen har flere gange gjort opmærksom på de lokale myndigheders mangelfulde udnyttelse af EU-midler.

Der er specielt i visse lokalsamfund, heriblandt Frosinone Kommune, hårdt brug for at kunne udnytte EU-midlerne til udvikling af kvalitet, innovation og europæisk dimension i erhvervsuddannelserne. Kan Kommissionen på denne baggrund oplyse:

1. om Frosinone Kommune har forelagt projekter med henblik på opnåelse af støtte fra Leonardo da Vinci-programmet?

2. om Frosinone Kommune har opnået støtte til disse projekter?

3. om de pågældende midler er blevet udnyttet?

Samlet svarafgivet på Kommissionens vegne af Viviane Redingpå skriftlige forespørgsler E-0833/03, E-0890/03, E-1062/03,E-1063/03, E-1064/03, E-1065/03, E-1066/03, E-1067/03, E-1068/03,E-1069/03, E-1070/03, E-1071/03, E-1072/03, E-1073/03 og E-1074/03

(8. maj 2003)

De midler, der tildeles over Leonardo da Vinci-programmet, forvaltes i et vist omfang decentralt af nationale kontorer. Det drejer sig i påkommende tilfælde om projekter vedrørende grænseoverskridende mobilitet, hvis samlede budget udgør henved 40 % af programmets budget.

De nødvendige oplysninger om disse projekter kan indhentes på det nationale kontor i Italien:

ISFOLVia G.B. Morgagni 30/eI-00161 RomaT. (+39-06)44.59.01F. (+39-06)44.59.04.75

Med hensyn til den del af midlerne, som forvaltes centralt af Kommissionen (pilotprojekter, tema-aktioner, sprogkundskaber, tværnationale netværk, referenceredskaber), har undersøgelsen givet nedenstående resultater for følgende kommuner Frosinone, Fiumincino, Ancona, Carrara, Firenze, Livorno, Macerata, Massa, Perugia, Pesaro, Pisa, Pistoia, Prato, Siena og Terni:

- Pesaro Kommune har som den eneste indsendt et forslag til et pilotprojekt under Leonardo-programmet. Projektets titel: Laboratori Tematici Virtuali: Metodologia di Supporto alla Formazione Nel Sel (Sistema Economico Locale)

- Den modtog et beløb på 264 161 EUR til projektet, som blev påbegyndt i slutningen af 2002.

Det ærede parlamentsmedlem kan også henvende sig til de berørte lokale myndigheder for at få mere fyldestgørende oplysninger.
SKRIFTLIG FORESPØRGSEL E-1067/03

af Roberta Angelilli (UEN) til Kommissionen

(31. marts 2003)

Om: Massa Kommunes udnyttelse af midler fra Leonardo da Vinci-prorgammet

I september 2002 forelagde det italienske finansministeriums tilsynsudvalg opgørelsen for udnyttelsen af midler stillet til rådighed af EU.

Af denne opgørelse fremgår det bl.a., hvor foruroligende langsomt og ineffektivt en række lokale myndigheder tildeler de godkendte projekter støtte.

Også Kommissionen har flere gange henledt opmærksomheden på denne alarmerende situation for så vidt angår lokale myndigheders mangelfulde udnyttelse af EU-midler.

Navnlig visse lokale myndigheder, herunder f.eks. Massa Kommune, har hårdt brug for at udnytte EU-midlerne til forbedring af kvaliteten, innovationen og den europæiske dimension i erhvervsuddannelsessystemerne og -metoderne. Kan Kommissionen på denne baggrund oplyse

1. om Massa Kommune har forelagt projekter i håb om at opnå støtte fra Leonardo da Vinci-prorgammet?

2. om Massa Kommune har fået bevilget støtte til disse projekter?

3. om de pågældende midler er blevet brugt?

Samlet svarafgivet på Kommissionens vegne af Viviane Redingpå skriftlige forespørgsler E-0833/03, E-0890/03, E-1062/03,E-1063/03, E-1064/03, E-1065/03, E-1066/03, E-1067/03, E-1068/03,E-1069/03, E-1070/03, E-1071/03, E-1072/03, E-1073/03 og E-1074/03

(8. maj 2003)

De midler, der tildeles over Leonardo da Vinci-programmet, forvaltes i et vist omfang decentralt af nationale kontorer. Det drejer sig i påkommende tilfælde om projekter vedrørende grænseoverskridende mobilitet, hvis samlede budget udgør henved 40 % af programmets budget.

De nødvendige oplysninger om disse projekter kan indhentes på det nationale kontor i Italien:

ISFOLVia G.B. Morgagni 30/eI-00161 RomaT. (+39-06)44.59.01F. (+39-06)44.59.04.75

Med hensyn til den del af midlerne, som forvaltes centralt af Kommissionen (pilotprojekter, tema-aktioner, sprogkundskaber, tværnationale netværk, referenceredskaber), har undersøgelsen givet nedenstående resultater for følgende kommuner Frosinone, Fiumincino, Ancona, Carrara, Firenze, Livorno, Macerata, Massa, Perugia, Pesaro, Pisa, Pistoia, Prato, Siena og Terni:

- Pesaro Kommune har som den eneste indsendt et forslag til et pilotprojekt under Leonardo-programmet. Projektets titel: Laboratori Tematici Virtuali: Metodologia di Supporto alla Formazione Nel Sel (Sistema Economico Locale)

- Den modtog et beløb på 264 161 EUR til projektet, som blev påbegyndt i slutningen af 2002.

Det ærede parlamentsmedlem kan også henvende sig til de berørte lokale myndigheder for at få mere fyldestgørende oplysninger.
SKRIFTLIG FORESPØRGSEL E-0970/03

af Roberta Angelilli (UEN) til Kommissionen

(26. marts 2003)

Om: Pistoia Kommunes udnyttelse af midler fra Save II og Altener II

I september 2002 forelagde det italienske finansministeriums tilsynsudvalg opgørelsen for udnyttelsen af midler stillet til rådighed af EU.

Af denne opgørelse fremgår det bl.a., hvor foruroligende langsomt og ineffektivt en række lokale myndigheder tildeler de godkendte projekter støtte.

Også Kommissionen har flere gange henledt opmærksomheden på denne alarmerende situation for så vidt angår lokale myndigheders mangelfulde udnyttelse af EU-midler.

Navnlig visse lokale myndigheder, herunder f.eks. Pistoia Kommune, har hårdt brug for at udnytte EU-midlerne til begrænsning af CO2-emissioner, forbedring af luftkvaliteten og bekæmpelse af forurening. Kan Kommissionen derfor oplyse

1. om Pistoia Kommune har forelagt projekter i håb om at opnå støtte fra Save II og Alterner II?

2. om Pistoia Kommune har fået bevilget støtte til disse projekter?

3. om de pågældende midler er blevet brugt?

Samlet svarafgivet på Kommissionens vegne af Loyola de Palaciopå skriftlige forespørgsler E-0961/03, E-0962/03, E-0963/03,E-0964/03, E-0965/03, E-0966/03, E-0967/03, E-0968/03,E-0969/03, E-0970/03, E-0971/03, E-0972/03 og E-0973/03

(25. april 2003)

Kommissionen kan meddele det ærede medlem, at der for de bykommuner, der henvises til i forespørgslerne, nemlig Ancona, Carrara, Firenze, Livorno, Macerata, Massa, Perugia, Pesaro, Pisa, Pistoia, Prato, Siena og Terni, er tale om et enkelt SAVE II-projekt, som modtager fællesskabsstøtte, mens et andet forslag vedrørende Altener II ikke har opnået støtte.

1. Byen Pistoia har indgivet et forslag under Altener II-programmet som led i forslagsindkaldelsen for 2001. Dette forslag med titlen Resred blev ikke godkendt og fik ikke tildelt støtte.

2. Byen Perugia har indgivet et forslag under SAVE-programmet som led i forslagsindkaldelsen for 2002. Dette forslag med titlen Awareness Programme for Policy Makers in Energy Efficiency Low Income Housing (APPEEL) blev godkendt til støtte.

Budgettet til APPEEL vil blive anvendt i løbet af 2003 og 2004.

Den kontraherende part er byen Perugia.

Byen Perugia deltager som en af de seks kontraherende parter i det godkendte APPEEL-projekt. Kontraktens nummer bliver 4.1031/Z/02-025. Det samlede budget er på 484 406 EUR og den samlede fællesskabsstøtte på 242 203 EUR. Byen Perugia skal selv afholde et beløb på 42 000 EUR, og fællesskabsstøtten tilPerugia andrager 21 000 EUR. Kontrakten er under forberedelse.
SKRIFTLIG FORESPØRGSEL E-1098/03

af Roberta Angelilli (UEN) til Kommissionen

(31. marts 2003)

Om: Pesaro Kommunes udnyttelse af midler fra handlingsprogrammet for civilbeskyttelse

I september 2002 forelagde det italienske finansministeriums tilsynsudvalg opgørelsen for udnyttelsen af midler stillet til rådighed af EU.

Af denne opgørelse fremgår det bl.a., hvor foruroligende langsomt og ineffektivt en række lokale myndigheder tildeler de godkendte projekter støtte.

Også Kommissionen har flere gange henledt opmærksomheden på denne alarmerende situation for så vidt angår lokale myndigheders mangelfulde udnyttelse af EU-midler.

Navnlig visse lokale myndigheder, herunder f.eks. Pesaro Kommune, har hårdt brug for at udnytte EU-midlerne til civilbeskyttelse af personer og materielle goder, både til forebyggende aktioner og til bedre imødegåelse af eventuelle naturkatastrofer eller endog de såkaldte teknologiske og industrielle katastrofer. Kan Kommissionen på denne baggrund oplyse

1. om Pesaro Kommune har forelagt projekter i håb om at opnå støtte fra handlingsprogrammet for civilbeskyttelse?

2. om Pesaro Kommune har fået bevilget støtte til disse projekter?

3. om de pågældende midler er blevet brugt?

Samlet svarafgivet på Kommissionens vegne af Margot Wallströmpå skriftlige forespørgsler E-0829/03, E-0889/03, E-1091/03,E-1092/03, E-1093/03, E-1094/03, E-1095/03, E-1096/03, E-1097/03,E-1098/03, E-1099/03, E-1100/03, E-1101/03, E-1102/03 og E-1103/03

(22. april 2003)

Kommissionen kan oplyse det ærede medlem om, at der inden for de sidste to år ikke har været tale om, at kommunerne Frosinone, Fiumincino, Ancona, Carrara, Livorno, Firenze, Macerata, Massa, Perugia, Pesaro, Pisa, Pistoia, Prato, Siena og Terni har indgivet noget projekt inden for rammerne af Fællesskabets handlingsprogram for civilbeskyttelse i henhold til Rådets beslutning 1999/847/EF af 9. december 1999(1) og som følge heraf heller ikke har modtaget nogen finansiel støtte hertil.

Sigtet med handlingsprogrammet er at støtte og supplere medlemsstaternes aktiviteter på nationalt, regionalt og lokalt plan for at beskytte personer, ejendom og miljø i tilfælde af naturkatastrofer og teknologiske katastrofer. Programmet, hvortil der er bevilget et årsbudget på 1,5 mio. EUR (budgetkonto B4-308), muliggør finansiering af aktioner i form af forebyggelse, beredskab, intervention, omgående bistand samt analyse af de sociale og økonomiske virkninger af katastroferne. Kun aktioner, som vedrører samtlige medlemsstater eller et betydeligt antal af disse, er støtteberettigede. De støtteberettigetde aktioner skal være i overensstemmelse med de prioriteter, der årligt fastsættes af Kommissionen med bistand fra et forvaltningsudvalg.

Kommissionen skal ligeledes henlede det ærede medlems opmærksomhed på, at internetstedet http://www.europa.eu.int/comm/environment/civil/ indeholder en række eksempler på projekter, der er udviklet inden for rammerne af Fællesskabets handlingsprogram for civilbeskyttelse.

(1) EFT L 327 af 21.12.1999.
SKRIFTLIG FORESPØRGSEL P-0008/03 af Chris Davies (ELDR) til Kommissionen. Import af hunde- og katteskind.



EU-Tidende nr. 268 E af 07/11/2003 s. 0063 - 0063



SKRIFTLIG FORESPØRGSEL P-0008/03 af Chris Davies (ELDR) til Kommissionen (9. januar 2003) Om: Import af hunde- og katteskind I fortsættelse af Kommissionens svar på min skriftlige forespørgsel E-1810/01(1) og på baggrund af, at det er kommet for dagen, hvilken graden af grusomhed, der er involveret, samt af forhandlingerne i Rådet (landbrugsministrene) den 28. november 2002, vil Kommissionen da nu overveje et lovgivningsinitiativ? (1) EFT C 40 E af 14.2.2002, s. 108. Svar afgivet på Kommissionens vegne af Pascal Lamy (30. januar 2003) Kommissionen skal henvise det ærede medlem til sit svar på skriftlig forespørgsel E-1810/01 fra det ærede medlem, E-1203/02 fra hr. Whitehead(1), E-1748/02 fra hr. Lund(2), E-2748/02 fra hr. Skinner(3) og det fælles svar på forespørgslerne E-2851/02 fra hr. Flemming og E-3088/02 fra hr. van den Bos(4). (1) EFT C 301 E af 5.12.2002, s. 104. (2) EUT C 92 E af 17.4.2003, s. 89. (3) EUT C 92 E af 17.4.2003, s. 204. (4) Se side 20.
SKRIFTLIG FORESPØRGSEL E-0054/03 af Camilo Nogueira Román (Verts/ALE) til Kommissionen. Kommissionen og undersøgelsesudvalget vedrørende Prestige-ulykkens årsager og katastrofale følger.



EU-Tidende nr. 268 E af 07/11/2003 s. 0065 - 0065



SKRIFTLIG FORESPØRGSEL E-0054/03 af Camilo Nogueira Román (Verts/ALE) til Kommissionen (22. januar 2003) Om: Kommissionen og undersøgelsesudvalget vedrørende Prestige-ulykkens årsager og katastrofale følger Har Kommissionen oprettet et undersøgelsesudvalg vedrørende årsagerne til og de katastrofale følger af Prestige-ulykken? Hvilken form for undersøgelsesudvalg er der tale om? Med hvilken begrundelse, har Kommissionen truffet denne beslutning? Svar afgivet på Kommissionens vegne Loyola de Palacio (21. februar 2003) Det ærede medlem henvises til Kommissionens svar på forespørgsel nr. P-0127/03 fra Ribeiro E Castro(1). (1) Se side 72.
SKRIFTLIG FORESPØRGSEL E-1349/03

af Christopher Huhne (ELDR) til Kommissionen

(10. april 2003)

Om: Intern EU-handel

Kan Kommissionen i fortsættelse af de svar, jeg har modtaget på mine skriftlige forespørgsler E-1020/01(1), E-0992/02 til E-0994/02 og E-1106/02(2), levere en ajourført, geografisk analyse af medlemsstaternes eksport af varer og non-faktor tjenester, der omfatter 2001 og 2002, og kan den oplyse disse tal i procent af hvert lands BNP for den givne periode?

(1) EFT C 340 E af 4.12.2001, s. 149.

(2) EFT C 205 E af 29.8.2002, s. 244.

Svar afgivet på Kommissionens vegne af Pedro Solbes Mira

(26. maj 2003)

Kommissionen sender det ærede medlem og Parlamentets Generalsekretariat en ajourført geografisk gennemgang af vare- og tjenestehandelen inden for Fællesskabet udtrykt i mio. EUR og i % af de enkelte landes bruttonationalprodukt (BNP).

Det bør bemærkes, at tabellerne med gennemgangen af varehandelen bygger på udenrigshandelsstatistikken(1), mens tabellerne med gennemgangen af tjenestehandelen bygger på betalingsbalancestatistikken. Tallene for 2002 i tabellerne for varehandelen er at betragte som foreløbige og kan derfor blive ændret i de kommende måneder. Der foreligger først mere endelige tal ved udgangen af 2003. Tabellerne for tjenestehandelen omfatter ikke tal for 2002, da de krævede oplysninger først foreligger i december 2003.

Det bør understreges, at de oplysninger, der indgår i udenrigshandelsstatistikken, og som indsamles af Kommissionen (Eurostat), bygger på fællesskabsbegrebet. De adskiller sig ofte fra de oplysninger, der offentliggøres på nationalt plan, og som bygger på nationale begreber.

Desuden bør det som nævnt i Kommissionens svar på det ærede medlems skriftlige forespørgsel E-2464/02 og E-2465/02(2) bemærkes, at de oplysninger, medlemsstaterne meddeler til Kommissionen (Eurostat) med henblik på udregningen af EU's betalingsbalance, bygger på en anden metode (afsendelsesprincippet) end den, som medlemsstaterne anvender til at udregne og offentliggøre deres nationale betalingsbalance (oprindelsesprincippet). Denne forskel bør betænkes, før tallene fortolkes.

(1) Se Kommissionens svar på det ærede medlems skriftlige forespørgsel E-0992/02 til E-0994/02 og E-1106/02.

(2) EFT C 28 E af 6.2.2003, s. 243.
SKRIFTLIG FORESPØRGSEL E-0409/03

af Avril Doyle (PPE-DE) til Kommissionen

(17. februar 2003)

Om: Finansielle midler til rapport om deregulering af elektricitetsmarkedet i Irland

Er Kommissionen klar over, om der er EU-midler til rådighed til udgivelse af en rapport om deregulering af elektricitetsmarkedet i Irland?

Kan Kommissionen i bekræftende fald oplyse, efter hvilke kriterier sådanne midler tildeles?

Svar afgivet på Kommissionens vegne af Loyola de Palacio

(18. marts 2003)

Kommissionen kan oplyse det ærede medlem, at der ikke er mulighed for EU-finansiering til offentliggørelse af en rapport om åbningen af det irske elektricitetsmarked. Imidlertid har Kommissionen offentliggjort to rapporter om gennemførelsen af det indre el- og gasmarked (i form af arbejdsdokumenter fra Kommissionens tjenestegrene: første benchmarkingrapport(1) og anden benchmarkingrapport(2)), som på detaljeret vis behandler spørgsmålet om deregulering i samtlige medlemsstater. Det ærede medlem henvises ligeledes til publikationerne fra Commission for Energy Regulation, den irske regulerende myndighed for elektricitet og gas.

(1) SEK(2001) 1957.

(2) SEK(2002) 1038.
SKRIFTLIG FORESPØRGSEL E-0785/03

af Juan Naranjo Escobar (PPE-DE) til Kommissionen

(14. marts 2003)

Om: Urimelige klausuler i bankkontrakter

Den spanske forbrugerorganisation (Organización de Consumidores y Usuarios OCU) har indklaget en række banker for domstolene, fordi de i deres kontrakter anvender op til 17 klausuler, der er urimelige og til skade for kunderne. Organisationen kræver de pågældende klausuler erklæret for ugyldige, hvilket har givet anledning til en vis optimisme i det spanske samfund.

Tiltag som de spanske forbrugerorganisations aktion er tilsyneladende nødvendige for at få myndighederne, såvel på nationalt plan som på fællesskabsplan, til at iværksætte en indgående undersøgelse af klausuler i bankkontrakter.

Finder Kommissionen fællesskabsretten tilfredsstillende med hensyn til beskyttelse af bankernes kunder? Er de i tilstrækkelig grad sikret mod urimelig og skadelig praksis?

Svar afgivet på Kommissionens vegne af David Byrne

(15. april 2003)

Beskyttelsen af forbrugerne i forhold til bankerne er et omfattende spørgsmål:

- Bestemmelserne vedrørende kapitalkrav og forsigtighedstilsyn sikrer et stabilt banksystem, hvilket også er i forbrugernes interesse.

- Europa-Parlamentets og Rådets direktiv 2002/65/EF af 23. september 2002 om fjernsalg af finansielle tjenesteydelser til forbrugerne(1) giver et omfattende grundlag for beskyttelse af forbrugernes interesser i forhold til de distributionskanaler, som finansielle tjenesteydelser er særlig velegnede til.

- Ved Rådets direktiv 93/13/EØF af 5. april 1993 om urimelige kontraktvilkår i forbrugeraftaler(2) indførtes en mekanisme, som i det store og hele har gjort det muligt at opnå velafbalancerede kontraktvilkår i aftaler mellem forbrugerne på den ene side og sælgere/leverandører på den anden, herunder også i den finansielle sektor. Der foreligger ikke i øjeblikket nogen planer om specifikke ændringer af direktivet.

Kommissionen mener dog, at der er plads til forbedringer på visse områder. Således kan det nævnes, at

- formålet med det forslag til rammedirektiv om urimelig handelspraksis, som Kommissionen efter planen vil vedtage inden sommeren, er at indføre et sæt overordnede rammer for situationer, hvor der ikke gælder specifikke regler for forholdet mellem forbruger og leverandør inden kontraktindgåelse

- i strategien for forbrugerpolitikken 2002-2006(3), som blev vedtaget for nylig, bebudes en overordnet reform af EU-lovgivningen på forbrugerbeskyttelsesområdet.

- Kommissionens foranstaltninger til indførelse af et fælles betalingsområde skal være til gavn også for forbrugerne.

Dertil kommer, at handlingsplanen for en mere sammenhængende europæisk aftaleret(4), som blev fremlagt for nylig, uden tvivl også vil få betydning for kontraktforholdet mellem forbrugere og banker, om end det er for tidligt at sige, nøjagtig hvad den vil betyde.

(1) EFT L 271 af 29.10.2002.

(2) EFT L 95 af 21.4.1993.

(3) EFT C 137 af 8.6.2002.

(4) EUT C 63 af 15.3.2003.
SKRIFTLIG FORESPØRGSEL E-1475/03

af Carlos Lage (PSE) til Kommissionen

(30. april 2003)

Om: Genstande i fødevarer

I forbindelse med, at der i de seneste år er indtrådt ulykker, hvor børn er døde ved kvælning, har nogle af de mest samvittighedsfulde producenter frivilligt trukket potentielt farlige fødevarer tilbage fra markedet.

1. Nestlé trak sit produkt Magic Ball (en plastickugle overtrukket med chokolade, som indeholdt en lille Disneyfigur) tilbage, eftersom legetøj i fødevarer anses for at være yderst farlige.

2. I Danmark og i Det Forenede Kongerige blev også en yoghurt, som indeholdt genstande (Onken), frivilligt taget tilbage fra markedet.

3. I Finland blev et chokoladeæg indeholdende en surprise-genstand, fremstillet i Østrig, trukket tilbage fra markedet.

Skrupelløse producenter reklamerer imidlertid fortsat for og sælger fødevarer indeholdende legetøj (der er uden tvivl tale om endnu et marketingspåfund med henblik på at fremme salget af en fødevare), som kan føre til dødelige ulykker og uoprettelige tab for familier.

Hvilke specifikke foranstaltninger vil Kommissionen gennemføre for at beskytte forbrugerne i Europa?

Samlet svarafgivet på Kommissionens vegne af David Byrnepå skriftlige forespørgsler E-1475/03, E-1505/03, E-1552/03 og E-1591/03

(5. juni 2003)

Emnet for de spørgsmål, som stilles af de ærede medlemmer, har været genstand for en række svar fra Kommissionen på tidligere parlamentariske spørgsmål. Derfor henvises de ærede medlemmer til de fælles svar på skriftlig forespørgsel E-0504/02 fra Anna Karamanou og E-0548/02 fra Alexandros Alavanos(1) samt skriftlig forespørgsel E-2630/00 fra Jorge Moreira Da Silva, E-2631/00 fra Elisa Maria Damião og E-2632/00 fra Carlos Lage(2).

Hvad angår de ulykker, som er nævnt i skriftlig forespørgsel E-1505/03, er Kommissionen i kontakt med myndighederne i de pågældende lande med henblik på at få nærmere oplysninger om disse ulykker og evaluere disse. Ligeledes er Kommissionen særlig opmærksom på resultaterne af den igangværende undersøgelse af de potentielle risici forbundet med samlet salg af fødevarer og andre produkter, som koordineres af Parlamentets STOA-gruppe (Scientific and Technological Options Assessment).

Alle nye faktorer, som kan udledes af disse oplysninger, vil blive undersøgt med henblik på at fastslå, om det er hensigtsmæssigt at tage initiativer på fællesskabsplan.

(1) EFT C 205 E af 29.8.2002.

(2) EFT C 136 E af 8.5.2001.
SKRIFTLIG FORESPØRGSEL E-0544/03

af Alexandros Alavanos (GUE/NGL) til Kommissionen

(26. februar 2003)

Om: Grækenlands gennemførelse af direktiv 89/48/EØF

Med præsidentens forordning 385/2002 ændrede Grækenland præsidentens forordning 165/2000, hvormed Grækenland havde overført direktiv 89/48/EØF(1) til græsk lov, og som også omfattede direktiv 2001/19/EØF(2). Kommissionen fremsendte i juli 2002 en begrundet udtalelse (SG (2002) 220544 1.7.2002) om overtrædelse 2001/4046, fordi Grækenlands ikke korrekt havde omsat direktiv 89/48/EØF til national lov og fordi det ikke havde gennemført visse bestemmelser heri korrekt, herunder anerkendelse af kvalifikationsbeviser udstedt af de kompetente myndigheder i andre medlemsstater for gennemførelse af studier på grundlag af aftaler herom.

Lukker præsidentens nye forordning 385/2002 de huller, der er vedrørende overførsel til national lov af direktiv 89/48/EØF? I modsat fald hvilke foranstaltninger agter Kommissionen at træffe vedrørende den manglende gennemførelsen af direktivet?

(1) EFT L 19 af 24.1.1989, s. 16.

(2) EFT L 206 af 31.7.2001, s. 1.

Svar afgivet på Kommissionens vegne af Frederik Bolkestein

(25. april 2003)

Det ærede medlems spørgsmål giver anledning til følgende bemærkninger:

- Præsidentens forordning 385/2002 om ændring af præsidentens forordning 165/2000 er blevet meddelt Kommissionen. Det kunne på grundlag af en analyse af denne forordning konstateres, at den på visse punkter, hvor gennemførelsen af direktiv 89/48/CEE(1) var mangelfuld, har bragt præsidentens forordning 165/2000 i overensstemmelse med dette direktiv. Dette gælder især anvendelsen af præsidentens forordning 165/2000 på personer, der allerede har udøvet det erhverv, for hvilket de søger om anerkendelse, i Grækenland, samt visse bestemmelser om kompensation. De tilsvarende klagepunkter i den begrundede udtalelse, der blev fremsendt til Grækenland den 1. juli 2002, bortfalder derfor.

- Hvis en række af klagepunkterne vedrørende mangelfuld gennemførelse af direktiv 89/48/EØF og samtlige klagepunkter vedrørende ukorrekt anvendelse af dette direktiv fortsat gør sig gældende til trods for præsidentens forordning 385/2002, agter Kommissionen at fortsætte den igangværende procedure under hensyntagen til eventuelle ændringer som følge af vedtagelsen af præsidentens forordning 385/2002. Kommissionen besluttede at indbringe sagen for Domstolen på sit møde den 17. december 2002.

(1) Rådets direktiv 89/48/EØF af 21. december 1988 om indførelse af en generel ordning for gensidig anerkendelse af eksamensbeviser for erhvervskompetencegivende videregående uddannelser af mindst tre års varighed, EFT L 19 af 24.1.1989.